Virgin Racing

Virgin Racing (neskôr známy ako Marussia Virgin Racing) je bývalý ruský tím Formuly 1, ktorý v šampionáte pôsobil v rokoch 2010 a 2011. Založený bol ako jeden zo štyroch nových tímov prijatých do šampionátu v roku 2010 a sídlo tímu sa nachádzalo v Dinningtone v Spojenom kráľovstve. Tím vznikol spoluprácou medzi spoločnosťou Manor Motorsport a Virgin Group. 

Virgin Racing bol známy tým, že ako prvý tím v histórii Formuly 1 postavil monopost navrhnutý výhradne prostredníctvom výpočtovej dynamiky tekutín (CFD), bez využitia aerodynamického tunela. Tento experiment sa však ukázal ako neúspešný a tím sa nikdy nedokázal etablovať na bodovanom mieste.

 História 
Virgin Racing bol oficiálne potvrdený v júni 2009 ako jeden zo štyroch nových tímov, ktoré dostali miesto na štartovom rošte Formuly 1 od sezóny 2010. Zázemie jej poskytla britská spoločnosť Manor Motorsport, ktorá mala skúsenosti z juniorských kategórií. Tím vstúpil do šampionátu pod menom Virgin Racing, keďže spoločnosť Virgin na čele s Richardom Bransonom sa stala titulným partnerom.

Pre sezónu 2010 pripravil tím monopost s názvom VR-01, ktorý bol prvým monopostom vo Formule 1 navrhnutým výhradne pomocou CFD výpočtov v dizajnérskej spoločnosti Wirth Research. Projekt mal demonštrovať moderný prístup k dizajnu, no realita ukázala jeho slabiny. Auto trpelo technickými problémami, nízkou spoľahlivosťou a nedostatočnou rýchlosťou. Najväčším problémom bola palivová nádrž, ktorej nedostatočná kapacita neumožňovala absolvovanie plnej pretekovej vzdialenosti, čo si vyžiadalo úpravy počas sezóny. Jazdcami boli Timo Glock, bývalý pilot Toyoty a nováčik Lucas di Grassi. Tím sa počas celej sezóny pohyboval na konci poľa a nikdy sa neumiestnil na bodovanej pozícií. Najlepším výsledkom bolo 14. miesto Tima Glocka na Veľkej cene Japonska.

Na začiatku sezóny 2011 Virgin Racing oznámil svoj prechod na ruskú licenciu a pokračoval s monopostom MVR-02, ktorý bol opäť navrhnutý pomocou CFD. Jazdecká dvojica sa zmenila, Lucasa di Grassiho nahradil Belgičan Jérôme d’Ambrosio, no Timo Glock zostal. Výkonnostne sa však tím dopredu neposunul a to aj po tom, čo oznámil dlhodobú technickú spoluprácu s McLarenenom, v snahe vylepšiť výkon monopostu. Virgin sa opäť sa ocitol na samom konci poľa, často zvádzal priame súboje iba s nováčikovským tímom HRT. V priebehu sezóny sa ukázalo, že samotné CFD nedokáže nahradiť testovanie v aerodynamickom tuneli, čo viedlo k rozchodu s technickým riaditeľom Nickom Wirthom. Ani tentokrát tím nezískal žiadne body, pričom najlepším výsledkom bolo 14. miesto D’Ambrosia na Veľkej cene Austrálie a Kanady.

Po dvoch sezónach bez jediného bodu a s minimálnym pokrokom vo výkonnosti sa stajňa ocitla vo vážnych finančných problémoch. V roku 2012 sa majoritným vlastníkom stal ruský investor a automobilka Marussia Motors, čím bol aj tím premenovaný na Marussia F1 Team. Tým sa skončila krátka a neúspešná éra Virgin Racing, ktorý zostal zapísaný v histórii Formuly 1 ako príklad projektu s veľkými ambíciami, no bez výsledkov.

 Kompletne výsledky v F1 
+RokNázov tímuŠasiMotorPneu.JazdciBodyUmiestnenie Virgin RacingVR-01Cosworth CA2010 2.4 V8 Timo Glock 0 12. miesto Lucas di Grassi  Marussia Virgin RacingMVR-02Cosworth CA2011 2.4 V8 Timo Glock0.12. miesto Jérôme d’Ambrosio

 Výsledky pretekov 
RokJazci12345678910111213141516171819BodyUmiestnenieBHRAUSMYSCHNESPMCOTURCANEURGBRGERHUNBELITASINJPNKORBRAARE012. miesto Timo GlockRetRetRetDNS18Ret18Ret191918161817Ret14Ret20Ret Lucas di GrassiRetRet14Ret19Ret191917RetRet18172015DNSRetNC18AUSMYSCHNTURESPMCOCANEURGBRGERHUNBELITASINJPNKORINDAREBRA012. miesto Timo GlockNC1621DNS19Ret15211617171815Ret2018Ret19Ret14Ret20202015142217181917Ret18212016Ret19Zdroj:

 Referencie 

Kategória:Tímy Formuly 1